Lugupeetud juhatus, väga  austatud ettekandja! Ma sain sellest väga kenast ettekandest aru, et on olemas nagu kaks situatsiooni - enne ja peale vastuvõetavat seadust. See oleks nagu rajajooneks. Olukord, kus me oleme enne seaduse vastuvõtmist, mis kaitseks demokraatiat ja oleks, nagu öeldakse, valitavale nõukogule konkreetseks teejuhiks. Ja teine on siis, kui see seadus on olemas. Kas ma saan õieti aru, nüüd on küsimus selles, et enne seaduse vastuvõtmist võiks ta olla pigem professionaalne kogu ja peale seaduse vastuvõtmist võib ta  olla rohkem poliitiline kogu.